**Կերշնիք Քարի Բոլ** (անգլ.՝ Kirshnick Khari Ball, հունիսի 18, 1994(1994-06-18), Lawrenceville, Ջորջիա, ԱՄՆ - նոյեմբերի 1, 2022(2022-11-01), Հյուստոն), ավելի հայտնի որպես **Թեյքօֆ** (Takeoff), ամերիկացի ռեփեր, հիփ հոփ եռյակ Migos-ի մասնակից։ Ռեփերը սպանվել է 2022 թվականի նոյեմբերի 1-ին Հյուստոնում, Տեխաս;

Անձնական կյանք
--------------

Կերշնիք Քարի Բոլը ծնվել է Ջորջիա նահանգի Լոուրենսվիլ քաղաքում։ Դաստիարակել է մայրը՝ Քուեյվիուսի և Օֆսեթի հետ միասին։

Կարիերա
-------

### «Միգոս» (2008)

Ընտանիքի մյուս անդամների՝ Քուեյվիուսի և Օֆսեթի հետ միասին, Թեյքօֆը սկսել է ռեփով զբաղվել 2008 թվականին։ Խումբը սկզբնապես հանդես է եկել Polo Club անվանումով, սակայն արդյունքում անունը փոխել է Migos-ով։ Իր առաջին լիամետրաժ նախագիծը՝ Juug Season անվանումով միքսթեյփը, խումբը թողարկել է 2011 թվականի օգոստոսի 25-ին։ Հաջորդել է No Label միքսթեյփը, որը թողարկվել է 2012 թվականի հունիսի 1-ին։

Migos-ը ճանաչում է ձեռք բերել 2013 թվականին իր «Versace» սինգլի թողարկումից հետո։ Երգի ռեմիքսը կատարել է Դրեյքը, ինչպես նաև այն հասել է 99-րդ հորիզոնականին Billboard Hot 100 և 31-րդ հորիզոնականներին Hot R&B/Hip-Hop Songs հիթ-շքերթում։

Նրանց դեբյուտային ստուդիական ալբոմը՝ Yung Rich Nation-ը, թողարկվել է 2015 թվականի հուլիսին, հյուրերն են եղել Քրիս Բրաունը և Յանգ Թագը, ինչպես նաև պրոդյուսերներ Zaytoven-ը և Murda Beatz-ը։ Ալբոմը հասել է 17-րդ հորիզոնականին Billboard 200-ում։

2017 թվականին Migos-ը թողարկել է իր առաջին սինգլը՝ «Bad and Boujee» (Լիլ Ուզի Վերտի մասնակցությամբ), որն առաջին հորիզոնականում է մնացել մեկ շաբաթից ավելի։ Այնուհետև երգը չորս անգամ RIAA-ի կողմից վավերացվել է որպես պլատինե։ Չնայած Թեյքօֆին կարելի է տեսնել երաժշտական տեսահոլովակի տեսարաններից մեկում, երգի ձայնագրությանը նա չի մասնակցել։ Թեյքօֆն ինքը դա բացատրել է այնպես, որ երգի ձայնագրման պահին զբաղված է եղել։

Migos-ի երկրորդ ստուդիական ալբոմը՝ Culture-ը, թողարկվել է 2017 թվականի հունվարի 27-ին և Billboard 200 ամերիկյան հիթ-շքերթի 1-ին հորիզոնականում է հայտնվել՝ թողարկումից հետո առաջին շաբաթվա ընթացքում վաճառված 44 000 օրինակով։ ԱՄՆ-ում ալբոմը պլատինե սերտիֆիկատ է ստացել 2017 թվականի հուլիսին։

Migos-ի մյուս ալբոմը՝ Culture II-ը, թողարկվել է 2018 թվականի հունվարի 26-ին։ Այն դարձել է խմբի երկրորդ ալբոմը, որը Billboard 200-ում առաջին տեղն է զբաղեցրել՝ թողարկումից հետո առաջին շաբաթվա ընթացքում վաճառված 38 000 օրինակով։

### Ազատ կարիերա

2018 թվականի նոյեմբերի 2-ին Թեյքօֆը թողարկել է իր մենահամերգը՝ The Last Rocket անվանումով։

Բախումներ
---------

### 2015՝ միջադեպ Ջորջիայի Հարավայինե համալսարանում

2015 թվականի ապրիլի 18-ին «Միգոս»-ը պետք է ելույթ ունենար 2015 թվականի գարնանը Ջորջիայի Հարավային համալսարանի կազմակերպած Hanner Fieldhouse բեմում։ Շոուն սկսվել է ժամը 19:00-ին, բացումն արել են տեղի արտիստները, սակայն խումբը բեմ է բարձրացել պլանավորված ժամանակից մոտ մեկուկես ժամ ուշ, մասնավորապես՝ ժամը 21:00-ին։ Եվ չնայած նրանց պայմանագրում նախատեսված էր 45 րոպե ելույթի նվազագույն ժամանակ, խմբի համերգը տևեց 30 րոպեից պակաս։ Համալսարանի ոստիկանության բաժինը, Սթեյթսբորոյի ոստիկանության բաժինը և Բուլոկի շրջանի շերիֆի վարչությունը, որոնք ներկա են եղել համերգին որպես պահակ, ուժեղ մարիխուանայի հոտ են զգացել, որը գալիս էր խմբի ֆուրգոններից։ Հետագա հետաքննությունից հետո ռեփ-եռյակը և նրանց շրջապատի 12 անդամներ ձերբակալվել են մարիխուանա և այլ թմրանյութեր ապօրինի պահելու և ապօրինի կերպով զենք-զինամթերք պահելու համար։

### 2017՝ միջադեպ կապված Ատլանտայի թռիչքի հետ

2017 թվականի հուլիսի 7-ին Թեյքօֆին խնդրել են հեռանալ Ատլանտայից Դե Մոյն (Այովա նահանգ) չվերթից այն բանից հետո, երբ նա, ըստ հաղորդումների, հրաժարվել է հարկից հանել իր պայուսակը հատուկ պահեստարան։

Սկավառակագրություն
------------------

* The Last Rocket (2018)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Buchanan J. D.* Takeoff Biographyby John D. Buchanan — AllMusic.
2. 1 2 3 4  *MVP V.* Takeoff Shot, Killed in Houston, Quavo NOT Shot November 2022 — 2022.
3. 1 2 3 4  Migos Rapper Takeoff Dead at 28, Shot in Houston — 2022.
4. ↑  «Takeoff Becomes Third Member of Migos to Earn a Solo Billboard Hot 100 Hit». Վերցված է 2018 թ․ մայիսի 3-ին.
5. ↑  «Migos Rapper Takeoff Dead at 28, Shot in Houston». *TMZ* (անգլերեն). Վերցված է 2022 թ․ նոյեմբերի 1-ին.
6. ↑
7. ↑  «Interview: Migos». *The FADER* (անգլերեն). Վերցված է 2017 թ․ հոկտեմբերի 11-ին.
8. ↑  «The Three A-Migos: Quavo, Takeoff & Offset». *HotNewHipHop*. Վերցված է 2017 թ․ հոկտեմբերի 11-ին.
9. ↑  «Migos' Wild World: One Night in the Studio With 'Bad and Boujee' Trio». *Rolling Stone*. Արխիվացված է օրիգինալից 2018 թ․ ապրիլի 6-ին. Վերցված է 2020 թ․ դեկտեմբերի 28-ին.
10. ↑  «Migos interview on "Everyday Struggle"». Վերցված է 2017 թ․ հունիսի 24-ին.
11. ↑  Caulfield, Keith (2017 թ․ փետրվարի 5). «Migos Earn First No. 1 Album on Billboard 200 Chart With 'Culture'». *Billboard*. Վերցված է 2017 թ․ փետրվարի 6-ին.
12. ↑  Caulfield, Keith (2017 թ․ հուլիսի 4). «Kendrick Lamar's 'DAMN.' & Ed Sheeran's 'Shape of You' Lead Nielsen Music's Mid-Year 2017 Charts». *Billboard*. Վերցված է 2017 թ․ հուլիսի 4-ին.
13. ↑  «Quavo Says Cardi B Will Be Featured On Culture II». *The Fader*. 2017 թ․ սեպտեմբերի 14. Վերցված է 2017 թ․ հոկտեմբերի 24-ին.
14. ↑  «Drake, Big Sean, Gucci Mane and More Featured on Migos' 'Culture II' Album». *XXL (журнал)*. 2018 թ․ հունվարի 25. Վերցված է 2018 թ․ հունվարի 25-ին. `{{cite web}}`: Text "XXL" ignored (օգնություն)
15. ↑  Caulfield, Keith (2018 թ․ փետրվարի 4). «Migos' 'Culture II' Debuts at No. 1 on Billboard 200 Albums Chart». *Billboard*. Վերցված է 2018 թ․ փետրվարի 5-ին.
16. ↑  Cannady, Dal. «Georgia Southern searches for way to break contract with Migos after arrest». WTOC. Վերցված է 2016 թ․ հունվարի 26-ին.
17. ↑  Saxon, Holli (2015 թ․ ապրիլի 29). «Migos rapper still in jail». Statesboro Herald. Արխիվացված է օրիգինալից 2015 թ․ մայիսի 5-ին. Վերցված է 2019 թ․ մարտի 1-ին.
18. ↑  Stedman, Alex (2017 թ․ հուլիսի 7). «Migos Kicked Off Delta Flight, Managers Claims Racial Profiling | Variety». *Variety.com*. Վերցված է 2017 թ․ հուլիսի 9-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Spotify |
|  |
| Թեմատիկ կայքեր | Allmusic · Discogs · Internet Movie Database · MusicBrainz |
|  |
| Չափորոշչային վերահսկողություն | GND: 1180511824 · LCCN: no2017096964 · VIAF: 8984155286604087180000 · WorldCat VIAF: 8984155286604087180000 |

 |